Alisher Usmonovning kompaniyasida faoliyatini boshlagan Boris Dobrodeyev Mail.Ru bosh direktori etib tayinlandi

“VKontakte” bosh direktori bo‘lib ishlab kelgan Boris Dobrodeyev Mail.Ru Group bosh direktori etib tayinlandi. Bu haqda “RBK” xabar bermoqda. 

Mail.Ru sobiq bosh direktori Dmitriy Grishin direktorlar kengashi raisi sifatida kompaniya boshqaruvidagi ishtirokini davom ettiradi. U investitsiyalar va strategiya, jumladan, xalqaro kengayish masalalari bilan shug‘ullanishini bildirdi. 
Ma’lumot uchun, Boris Dobrodeyev o‘z faoliyatini Mail.Ru Group asosiy egasi Alisher Usmonov va uning sheriklariga tegishli USM xoldingiga kiruvchi “Metalloinvest” kompaniyasida boshlagan. U 2014-yil sentabrida “VKontakte” bosh direktori etib tayinlangandi.